stanford-oval/wikipedia huggingface dataset:
อองเกี๋ยน

ขุนนางของกองซุนเอี๋ยน
| อองเกี๋ยน (หวาง เจี้ยน) |
| --- | --- |
王建

อัครมหาเสนาบดี (相国 เซียงกั๋ว)
ดำรงตำแหน่ง ค.ศ. 237 (237) – ค.ศ. 238 (238)
กษัตริย์: กองซุนเอี๋ยน (รัฐเอียน)
 
ข้อมูลส่วนบุคคล
เกิด: ไม่ทราบ
เสียชีวิต: ค.ศ. 238 นครเหลียวหยาง มณฑลเหลียวหนิง
อาชีพ: ขุนนาง

อองเกี๋ยน (เสียชีวิต ค.ศ. 238) มีชื่อในภาษาจีนกลางว่า หวาง เจี้ยน (จีน: 王建; พินอิน: Wáng Jiàn) เป็นขุนนางใต้บังคับบัญชาของกองซุนเอี๋ยนในรัฐวุยก๊กในยุคสามก๊กของจีน เมื่อกองซุนเอี๋ยนสถาปนาตนเป็นเอียนอ๋อง (燕王 เยียนหวาง) อองเกี๋ยนได้รับการแต่งตั้งให้เป็นอัครมหาเสนาบดี (相国 เซียงกั๋ว) ของรัฐเอียน
ประวัติ

ดูเพิ่ม: การบุกเลียวตั๋งของสุมาอี้
ในปี ค.ศ. 237 กองซุนเอี๋ยนก่อกบฏต่อวุยก๊กในเมืองเลียวตั๋ง (遼東侯 เหลียวตงจฺวิ้น) สถาปนาตนเป็นเอียนอ๋องและประกาศใช้ชื่อศักราชว่าเช่าฮั่น (紹漢)
ในปี ค.ศ. 238 ราชสำนักวุยก๊กมอบหมายให้สุมาอี้นำทัพไปปราบกองซุนเอี๋ยน กองซุนเอี๋ยนพ่ายแพ้จึงส่งอองเกี๋ยนผู้เป็นอัครมหาเสนาบดีและลิวฮูผู้เป็นขุนนางที่ปรึกษา (御史大夫 ยฺวี่ฉื่อต้าฟู) ให้ไปเจรจาขอสงบศึก โดยขอให้ทัพวุยก๊กยกเลิกการล้อมเซียงเป๋ง (襄平 เซียงผิง; นครหลวงของเลียวตั๋ง ปัจจุบันคือนครเหลียวหยาง) เสียก่อน แล้วตัวกองซุนเอี๋ยนจึงจะออกมายอมจำนนด้วยตนเอง สุมาอี้ไม่เห็นด้วยกับข้อเสนอ จึงสั่งให้นำตัวอองเกี๋ยนและลิวฮูไปประหารชีวิต สุมาอี้ส่งข้อความไปถึงกองซุนเอี๋ยนบอกว่าอองเกี๋ยนและลิวฮูแก่แล้วเลอะเลือน ไม่สามารถถ่ายทอดเจตนาของกองซุนเอี๋ยนได้จึงต้องถูกประหารชีวิต แล้วเรียกร้องให้กองซุนเอี๋ยนส่งคนหนุ่มที่มีสติปัญญาเป็นทูตมาพบตนแทน
ดูเพิ่ม

รายชื่อบุคคลในยุคสามก๊ก
การบุกเลียวตั๋งของสุมาอี้
เมอร์เซเดส-เบนซ์ ซี-คลาส

| เมอร์เซเดส-เบนซ์ ซี-คลาส |
| --- | --- |

ภาพรวม
บริษัทผู้ผลิต: เมอร์เซเดส-เบนซ์ Daimler-Benz (พ.ศ. 2537–2541) DaimlerChrysler (พ.ศ. 2541–2550) Daimler AG (พ.ศ. 2550–2565) Mercedes-Benz Group AG (พ.ศ. 2565–ปัจจุบัน)
เริ่มผลิตเมื่อ: พ.ศ. 2536 – ปัจจุบัน
ตัวถังและช่วงล่าง
ประเภท: รถยนต์นั่งประเภทหรูหราระดับต้น (Compact executive car (D))
รูปแบบตัวถัง: ซีดาน 4 ประตู, 2 ประตู รถคูเป้, 5 ประตู วาก้อน
รุ่นที่คล้ายกัน: วอลโว เอส60   เอาดี้ เอ4   บีเอ็มดับเบิลยู 3 ซีรีส์
ระบบส่งกำลัง
เครื่องยนต์: 1.8-6.2 ลิตร I4, V6, V8
ระยะเหตุการณ์
รุ่นก่อนหน้า: เมอร์เซเดส-เบนซ์ 190 E (W201)
เมอร์เซเดส-เบนซ์ ซี-คลาส (อังกฤษ: Mercedes-Benz C-Class) เป็นรถยนต์นั่งประเภทหรูหราระดับต้น (Compact executive car) ที่ผลิตโดยบริษัท เมอร์เซเดส-เบนซ์ (อังกฤษ: Mercedes-Benz) โดยเริ่มผลิตตั้งแต่ปี พ.ศ. 2536 และยังมีรุ่นที่ประกอบในประเทศไทยด้วย โดยในประเทศไทยมีการประกอบที่โรงงานธนบุรีประกอบรถยนต์ จังหวัดสมุทรปราการ ประเทศไทย
W202 (พ.ศ. 2536-2543)

โฉมนี้ตัวถังมีให้เลือก คือ 4 ประตู และ 5 ประตู ระบบเกียร์มีคือ 5 สปีดธรรมดา,4 สปีด และ 5 สปีดอัตโนมัติ เครื่องยนต์มีตามรุ่น ดังตารางด้านล่าง ในปีพ.ศ. 2540 ได้มีการปรับโฉมเช่น เปลี่ยนกันชนหน้า-หลังเป็นต้น ส่วนด้านความปลอดภัยได้มี การใส่ระบบป้องกันล้อล็อก และ ถุงลมนิรภัยด้านผู้ขับขี่และผู้โดยสาร (เฉพาะรุ่นตั้งแต่ปีพ.ศ. 2538) และระบบป้องกันล้อหมุนฟรี เป็นอุปกรณ์เสริมต้องจ่ายเงินเพิ่ม  แต่ผลการทดสอบการชนได้แค่ 2 ดาว
W203 (พ.ศ. 2543-2549)

โฉมนี้ มีตัวถังให้เลือก คือ 2 ประตู,4 ประตูและ 5 ประตู ระบบเกียร์มีให้เลือกคือ 5 สปีดธรรมดา,6 สปีด และ 7 สปีด อัตโนมัติ โฉมนี้ผลิตตั้งแต่ปี พ.ศ. 2543-2549 โดยในปีพ.ศ. 2547 ได้ทำการปรับโฉมหรือ Facelift เมอร์เซเดส-เบนซ์ ซี-คลาสโฉมนี้ทำยอดขายได้กว่าสองล้านคัน โดยสรุปยอดเมื่อปีพ.ศ. 2549
W204 (พ.ศ. 2550-2557)

โฉมนี้ตัวถังมีให้เลือก คือ 2ประตู,4 ประตูและ 5 ประตู โฉมนี้ระบบเกียร์มีให้เลือก คือ 6 สปีดธรรมดา,5 สปีดและ7สปีด อัตโนมัติ ในปีพ.ศ. 2555 ยังติดอันดับ 1ใน10รถยนต์ขายดีในอังกฤษอีกด้วย โดยเป็นรุ่นแรกของ เมอร์เซเดส-เบนซ์อีกด้วย ในปีพ.ศ. 2554 ได้ทำการFaceliftหรือปรับโฉม
ปัจจุบันในประเทศไทยมีขายอยู่ 3 รุ่นคือ
C200 Style (1.8 ลิตร Supercharged M 271 KE 18 ML / Turbocharged M 271 DE 18 AL 184 แรงม้า)
C220 CDI Exucutive (2.1 ลิตร Twin-turbocharged OM 646 DE 22 LA 170 แรงม้า)
C250 AMG Dynamic (1.8 ลิตร Turbocharged M 271 DE 18 LA 204 แรงม้า)
ใช้เกียร์อัตโนมัติ 7 สปีดทั้งหมด
W206 (พ.ศ. 2564-ปัจจุบัน) > Mercedes-AMG C 63 S E Performance

Mercedes-AMG C 63 S E Performance เปิดตัวเมื่อวันที่ 21 กันยายน 2022 มีให้เลือกทั้งตัวถัง 4 ประตู Saloon และ 5 ประตู Estate แตกต่างจากรุ่นก่อนหน้าในส่วนของขุมพลัง ที่บอกลาเครื่องยนต์ V8 เทอร์โบคู่ และเปลี่ยนเป็นขุมพลัง 4 สูบ 2.0 ลิตร เทอร์โบ PHEV ซึ่งค่ายดาวสามแฉกภูมิใจนำเสนอว่านี่คือ เครื่องยนต์ 4 สูบ ที่มีอัตราส่วนแรงม้า / ความจุเครื่องยนต์ 1 ลิตร สูงที่สุดในโลกกับตัวเลข 238 แรงม้า / ลิตร
ขุมพลังของ Mercedes-AMG C 63 S E Performance เป็นเครื่องยนต์เบนซิน รหัส M139L แบบ 4 สูบ ขนาด 1,991 ซีซี. เทอร์โบ กำลังสูงสุด 476 แรงม้า ที่ 6,750 รอบ/นาที แรงบิดสูงสุด 545 นิวตันเมตร ที่ 5,250 – 5,500 รอบ/นาที เสริมด้วยแบตเตอรี่ขนาด 6.1 kWh และ มอเตอร์ไฟฟ้า (Permanent magnet AC synchronous motor) ที่ล้อคู่หลัง กำลังสูงสุด 204 แรงม้า แรงบิดสูงสุด 320 นิวตันเมตร ทั้งระบบ กำลังสูงสุด 680 แรงม้า แรงบิดสูงสุด 1,020 นิวตันเมตร จับคู่กับเกียร์อัตโนมัติ AMG SPEEDSHIFT MCT 9G 9 จังหวะ คลัตซ์เปียก wet multi-disc start-off clutch ขับเคลื่อน 4 ล้อ AMG Performance 4MATIC+ all-wheel drive พร้อมระบบกระจายแรงบิดแปรผันและ Drift Mode มาพร้อมแบตเตอรี่ 400V ขนาด 6.1 kWh และ ระบบเสียบปลั๊กชาร์จไฟ Plug-in Hybrid รองรับการชาร์จกระแสสลับ AC สูงสุด 3.7 kWh วิ่งด้วยไฟฟ้าล้วนระยะไกลสุด 13 km. (มาตรฐาน WLTP) ปล่อย CO2 เพียง 156 g./km. ทำอัตราเร่ง 0 – 100 กิโลเมตร/ชั่วโมง ภายใน 3.4 วินาที ความเร็วสูงสุดจำกัดไว้ที่ 250 กิโลเมตร/ชั่วโมง และสามารถปลดล็อกเป็น 270 กิโลเมตร/ชั่วโมง ในตัวถัง Estate และ 280 กิโลเมตร/ชั่วโมง ในตัวถัง Saloon เมื่อติดตั้ง AMG Driver’s Package
Mercedes-AMG C 63 S E Performance มีระบบบังคับเลี้ยว 4 ล้อ ส่วนรูปแบบการขับขี่ปรับได้ 8 รูปแบบ ประกอบด้วย Electric ที่ขับขี่ด้วยพลังงานไฟฟ้าเพียงอย่างเดียว เป็นระยะทางสูงสุด 13 กิโลเมตร ทำความเร็วสูงสุดได้ 125 กิโลเมตร/ชั่วโมง, Comfort, Battery Hold, Sport, Sport+, RACE, Slippery และ Individual โดยแต่ละโหมดควบคุมการทำงานของมอเตอร์ไฟฟ้าไม่เท่ากัน แต่เมื่อไหร่ก็ตามที่กดคันเร่งเต็ม Kick-Down มอเตอร์ไฟฟ้าก็จะทำงานได้เต็มประสิทธิภาพ 204 แรงม้า เหมือนเช่นเคย แม้เครื่องยนต์จะใช้ 4 สูบ 2.0 ลิตร แต่ยังคงปรัชญาเดิมคือ One Man, One Engine ผลิตแบบ hand-built ที่ Affalterbach, Germany เครื่องยนต์บล็อกนี้ถูกใช้ในรหัส 43-Series ด้วยเช่นกัน แต่ถูกปรับจูนให้ต่างกัน อิงเทคโนโลยีจาก Mercedes-AMG Petronas F1 Team โดยขนาดของเทอร์โบไฟฟ้าใน 63-Series จะใหญ่กว่า (แต่มีขนาดเพียง 4 cm. เท่านั้น) รวมไปถึงใช้มอเตอร์ไฟฟ้า 400V High-Voltage System (43-Series ใช้ 48V) ยังมีระบบนำพลังงานจากการเบรกกลับมาใช้ใหม่ ซึ่งสามารถปรับระดับ Recuperation ได้ 4 ระดับ (ระดับที่ 0 – 3) โดยในระดับที่ 3 สามารถควบคุมการขับขี่ด้วยการใช้คันเร่งเพียงแป้นเดียว ปิดท้ายด้วยระบบเบรกแบบ composite ซึ่งด้านหน้าใช้คาลิปเปอร์ 6 สูบ ส่วนด้านหลัง 1 สูบ และ นี่คือ C 63 S E Performance ที่เป็นยุคใหม่ของ AMG หรือที่ Mercedes-Benz เรียกว่า ” The dawn of a NEW ERA “


เมอร์เซอเดสเบนซ์ ซีคลาส W204
เมอร์เซอเดสเบนซ์ ซีคลาส W204 รุ่นปรับโฉม
C-Class รุ่น W205
เมอร์เซเดส-เบนซ์ ซี-คลาส W206
สาวิตต์ โพธิวิหค

| สาวิตต์ โพธิวิหคม> ป.ช., ม.ว.ม. |
| --- | --- |
สาวิตต์ ในปี พ.ศ. 2553

รัฐมนตรีประจำสำนักนายกรัฐมนตรี
ดำรงตำแหน่ง 14 พฤศจิกายน พ.ศ. 2540 – 6 มกราคม พ.ศ. 2544
นายกรัฐมนตรี: ชวน หลีกภัย
 
ข้อมูลส่วนบุคคล
เกิด: 19 สิงหาคม พ.ศ. 2488 (79 ปี) จังหวัดพระนคร ประเทศไทย
พรรคการเมือง: ประชาธิปัตย์ (2535–ปัจจุบัน)

สาวิตต์ โพธิวิหค (เกิด 19 สิงหาคม พ.ศ. 2488) อดีตกรรมการสภาที่ปรึกษาพรรคประชาธิปัตย์  อดีตรัฐมนตรีประจำสำนักนายกรัฐมนตรี อดีตสมาชิกสภาผู้แทนราษฎรกรุงเทพมหานคร และอดีตสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์
ประวัติ

สาวิตต์ โพธิวิหค หรือที่รู้จักกันในนาม ดร.สาวิตต์ โพธิวิหค เกิดวันที่ 19 สิงหาคม พ.ศ. 2488 เป็นบุตรของพลอากาศเอกสวัสดิ์ และนางอุไร โพธิวิหค (คงพันธุ์)  สำเร็จการศึกษาระดับปริญญาตรี จากสถาบันเอ็มไอที ประเทศสหรัฐอเมริกา ในปี พ.ศ. 2510 จากนั้นจึงได้เข้าศึกษาต่อระดับปริญญาโท ที่มหาวิทยาลัยฮาร์วาร์ด ประเทศสหรัฐอเมริกา และปริญญาเอก ณ มหาวิทยาลัยแห่งเดียวกัน จนสำเร็จการศึกษาเป็นดุษฎีบัณฑิต ในปี พ.ศ. 2516
การทำงาน

สาวิตต์ โพธิวิหค เริ่มเข้าสู่งานการเมืองโดยการเป็นที่ปรึกษานายกรัฐมนตรี ในปี พ.ศ. 2519 เป็นเลขานุการ รัฐมนตรีว่าการกระทรวงอุตสาหกรรม (เกษม จาติกวณิช) ในปี พ.ศ. 2520 จากนั้นได้ลงสมัครเป็นสมาชิกสภาผู้แทนราษฎร กรุงเทพมหานคร ในปี พ.ศ. 2535/2 เป็นครั้งแรก และได้รับตำแหน่งรัฐมนตรีประจำสำนักนายกรัฐมนตรี ในปี พ.ศ. 2535-2538 และปี พ.ศ. 2540-2543 รวมทั้งสิ้น 2 สมัย
ในการเลือกตั้ง พ.ศ. 2544 ได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ พรรคประชาธิปัตย์
เครื่องราชอิสริยาภรณ์

พ.ศ. 2537 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2536 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
เทศบาลนครอ้อมน้อย

| เทศบาลนครอ้อมน้อย |
| --- | --- |
เทศบาลนคร
ถนนเศรษฐกิจ 1 บริเวณแยกอ้อมน้อย
   ตรา
คำขวัญ: ศรัทธาหลวงพ่อเพ็งหลวงพ่อพักตร์ อนุรักษ์วัฒนธรรมไทย ลือไกลอุตสาหกรรม งามล้ำเบญจรงค์
ทน.อ้อมน้อยที่ตั้งสำนักงานเทศบาลนครอ้อมน้อยแสดงแผนที่จังหวัดสมุทรสาครทน.อ้อมน้อยทน.อ้อมน้อย (กรุงเทพมหานครและปริมณฑล)แสดงแผนที่กรุงเทพมหานครและปริมณฑลทน.อ้อมน้อยทน.อ้อมน้อย (ประเทศไทย)แสดงแผนที่ประเทศไทย
พิกัด: 13°42′00.3″N 100°19′26.4″E﻿ / ﻿13.700083°N 100.324000°E﻿ / 13.700083; 100.324000
ประเทศ:  ไทย
จังหวัด: สมุทรสาคร
อำเภอ: กระทุ่มแบน
จัดตั้ง:    • 22 พฤษภาคม 2510 (สุขาภิบาลอ้อมน้อย)   • 1 พฤษภาคม 2537 (ทต.อ้อมน้อย)   • 21 กันยายน 2545 (ทม.อ้อมน้อย)   • 11 พฤศจิกายน 2553 (ทน.อ้อมน้อย) 
การปกครอง
 • นายกเทศมนตรี: บุญชู นิลถนอม
พื้นที่
 • ทั้งหมด: 30.4 ตร.กม. (11.7 ตร.ไมล์)
ประชากร (2563)
 • ทั้งหมด: 53,821 คน
 • ความหนาแน่น: 1,770.43 คน/ตร.กม. (4,585.4 คน/ตร.ไมล์)
รหัส อปท.: 03740201
ที่อยู่ สำนักงาน: เลขที่ 234 หมู่ที่ 11 ซอยเพชรเกษม 87 ถนนเพชรเกษม ตำบลอ้อมน้อย อำเภอกระทุ่มแบน จังหวัดสมุทรสาคร 74130
เว็บไซต์: www.omnoi.go.th
 ส่วนหนึ่งของสารานุกรมประเทศไทย
เทศบาลนครอ้อมน้อย เป็นองค์กรปกครองส่วนท้องถิ่นประเภทเทศบาลนครแห่งหนึ่งในอำเภอกระทุ่มแบน จังหวัดสมุทรสาคร ครอบคลุมพื้นที่ตำบลอ้อมน้อยทั้งตำบล มีประชากรในปี พ.ศ. 2563 จำนวน 53,821 คน
ที่ตั้งและอาณาเขต

สำนักงานเทศบาลนครอ้อมน้อยตั้งอยู่ที่เลขที่ 234 หมู่ที่ 11 ซอยเพชรเกษม 87 ตำบลอ้อมน้อย อำเภอกระทุ่มแบน จังหวัดสมุทรสาคร เขตเทศบาลมีเนื้อที่ 30.40 ตารางกิโลเมตร มีอาณาเขตติดต่อกับเขตองค์กรปกครองส่วนท้องถิ่นข้างเคียงดังต่อไปนี้
ทิศเหนือ ติดต่อกับเขตเทศบาลเมืองไร่ขิงและเขตเทศบาลเมืองกระทุ่มล้ม (อำเภอสามพราน จังหวัดนครปฐม)
ทิศตะวันออก ติดต่อกับกรุงเทพมหานคร
ทิศใต้ ติดต่อกับเขตเทศบาลตำบลสวนหลวงและเขตองค์การบริหารส่วนตำบลท่าไม้ (อำเภอกระทุ่มแบน)
ทิศตะวันตก ติดต่อกับเขตเทศบาลตำบลอ้อมใหญ่ (อำเภอสามพราน จังหวัดนครปฐม)
ประวัติ

เทศบาลนครอ้อมน้อยเดิมทีมีฐานะเป็นองค์กรปกครองส่วนท้องถิ่นรูปแบบสุขาภิบาลมีชื่อว่า สุขาภิบาลอ้อมน้อย และได้รับการจัดตั้งเป็น เทศบาลตำบลอ้อมน้อย เมื่อวันที่ 1 พฤษภาคม พ.ศ. 2537 ตามพระราชกฤษฎีกาจัดตั้งเทศบาลตำบลอ้อมน้อย อำเภอกระทุ่มแบน จังหวัดสมุทรสาคร พ.ศ. 2537 เล่มที่ 111 ตอนที่ 12 ก หน้า 18–20 ลงวันที่ 1 เมษายน พ.ศ. 2537 จากนั้นอีก 8 ปีต่อมา เทศบาลตำบลอ้อมน้อยได้รับการยกฐานะตามพระราชกฤษฎีกาเปลี่ยนแปลงฐานะเทศบาลตำบลอ้อมน้อยเป็น เทศบาลเมืองอ้อมน้อย ตามพระราชกฤษฎีกาจัดตั้งเทศบาลเมืองอ้อมน้อย พ.ศ. 2545 เล่มที่ 119 ตอนที่ 93 ก หน้า 1–3 ลงวันที่ 20 กันยายน พ.ศ. 2545 มีผลบังคับตั้งแต่วันถัดจากวันประกาศในราชกิจจานุเบกษา (วันที่ 21 กันยายน พ.ศ. 2545)
ปัจจุบันมีฐานะเป็น เทศบาลนครอ้อมน้อย ได้รับการยกฐานะตามประกาศกระทรวงมหาดไทย เรื่อง เปลี่ยนแปลงฐานะเทศบาลเมืองอ้อมน้อย อำเภอกระทุ่มแบน จังหวัดสมุทรสาคร เป็นเทศบาลนครอ้อมน้อย เมื่อวันที่ 11 พฤศจิกายน พ.ศ. 2553
หน่วยการปกครอง

เทศบาลนครอ้อมน้อยมีชุมชนทั้งหมด 28 ชุมชน ดังต่อไปนี้
| --- | --- |
 ชุมชนปากคลองอ้อมน้อย (หมู่ที่ 1)  ชุมชนหมู่บ้านอิ่มอัมพร (หมู่ที่ 2)  ชุมชนบ้านรางน้ำใส (หมู่ที่ 3)  ชุมชนบ้านแถว (หมู่ที่ 4)  ชุมชนซอยโรงนุ่น (หมู่ที่ 4)  ชุมชนหมู่บ้านสิวารัตน์ (หมู่ที่ 5)  ชุมชนหมู่ 6 พัฒนา (หมู่ที่ 6)  ชุมชนฟาร์มปลา (หมู่ที่ 7)  ชุมชนหนองนกกระสา (หมู่ที่ 9)  ชุมชนซอยกำนันวิจิตร (หมู่ที่ 10)  ชุมชนดอนสอง (หมู่ที่ 11)  ชุมชนหมู่บ้านพงษ์ศิริชัย 1 (หมู่ที่ 12)  ชุมชนกิตติพร (หมู่ที่ 13)  ชุมชนโรงหมู่ (หมู่ที่ 13):  ชุมชนบ้านคลองแค (หมู่ที่ 2)  ชุมชนหมู่บ้านเพชรเกษมธานี (หมู่ที่ 2)  ชุมชนหัวคู้ (หมู่ที่ 4)  ชุมชนบ้านแถว 2 (หมู่ที่ 4)  ชุมชนหมู่ 5 พัฒนา (หมู่ที่ 5)  ชุมชนอรรคภัทรก้าวหน้า (หมู่ที่ 5)  ชุมชนหัวถนน (หมู่ที่ 6)  ชุมชนหนองบัว (หมู่ที่ 8)  ชุมชนหมู่บ้านสินสมบูรณ์ (หมู่ที่ 10)  ชุมชนผู้ใหญ่แอ้น (หมู่ที่ 10)  ชุมชนดอนหนึ่ง (หมู่ที่ 11)  ชุมชนศรีสำราญ (หมู่ที่ 12)  ชุมชนหมู่บ้านหรรษา อ้อมน้อย (หมู่ที่ 13)  ชุมชนโรงหมู่ 2 (หมู่ที่ 13)
การศึกษา

| --- | --- |
 สถาบันการศึกษาสังกัดเทศบาล วิทยาลัยอาชีวศึกษาเทศบาลอ้อมน้อย (เปิดสอนระดับชั้นประกาศนียบัตรวิชาชีพถึงประกาศนียบัตรวิชาชีพชั้นสูง)  โรงเรียนเทศบาลอ้อมน้อย (เปิดสอนระดับชั้นประถมศึกษาถึงมัธยมศึกษาตอนปลาย)  โรงเรียนอนุบาลเทศบาลอ้อมน้อย (เปิดสอนระดับชั้นอนุบาลถึงประถมศึกษา)  โรงเรียนอนุบาลเทศบาลอ้อมน้อย 2 (เปิดสอนระดับชั้นอนุบาลถึงประถมศึกษา)  โรงเรียนอนุบาลเทศบาลอ้อมน้อย 3 (เปิดสอนระดับชั้นอนุบาลถึงประถมศึกษา)  ศูนย์พัฒนาเด็กเล็ก 1 (หมู่บ้านพงษ์ศิริชัย) (เปิดสอนระดับชั้นก่อนอนุบาล)  ศูนย์พัฒนาเด็กเล็ก 2 (หมู่บ้านสิวารัตน์) (เปิดสอนระดับชั้นก่อนอนุบาล)  ศูนย์พัฒนาเด็กเล็ก 3 (ชุมชนคลองแค) (เปิดสอนระดับชั้นก่อนอนุบาล)  ศูนย์พัฒนาเด็กเล็ก 4 (หมู่บ้านอรรคภัทร) (เปิดสอนระดับชั้นก่อนอนุบาล):  สถาบันการศึกษาสังกัด สพป.สมุทรสาคร โรงเรียนวัดอ้อมน้อย (เปิดสอนระดับชั้นอนุบาลถึงประถมศึกษา)  โรงเรียนวัดศรีสำราญราษฎร์บำรุง (เปิดสอนระดับชั้นอนุบาลถึงประถมศึกษา)  โรงเรียนบ้านคลองแค (เปิดสอนระดับชั้นอนุบาลถึงประถมศึกษา) สถาบันการศึกษาสังกัด สพม.เขต 10 โรงเรียนอ้อมน้อยโสภณชนูปถัมภ์ (เปิดสอนระดับชั้นมัธยมศึกษา)
การสาธารณสุข

เขตเทศบาลนครอ้อมน้อยมีสถานบริการด้านสาธารณสุข 4 แห่ง คือ
ศูนย์บริการสาธารณสุขเทศบาลเมืองอ้อมน้อย (ไทยกาเมนท์)
ศูนย์บริการสาธารณสุข 2 (หมู่บ้านสิวารัตน์)
ศูนย์บริการสาธารณสุข 3 (สำนักงานเทศบาลนครอ้อมน้อย) และศูนย์ทันตกรรม
ศูนย์บริการสาธารณสุข 4 (ซอยคลองแค)
นอกเหนือจากศูนย์บริการสาธารณสุขของเทศบาลแล้ว ในเขตเทศบาลยังมีหน่วยงานทั้งของภาครัฐและเอกชนที่ให้บริการทางด้านสาธารณสุข คือ
โรงพยาบาลเอกชน 2 แห่ง 320 เตียง คือ โรงพยาบาลมหาชัย 2 (120 เตียง) และโรงพยาบาลวิชัยเวช อินเตอร์เนชั่นแนล อ้อมน้อย (200 เตียง)
สถานประกอบการประเภทเวชกรรมชนิดมีและไม่มีเตียง, แผนโบราณ, ทันตกรรม ชั้น 1 และ 2, ผดุงครรภ์ชั้น 1, กายภาพบำบัด และเทคนิคการแพทย์) ประมาณ 40–50 แห่ง
รพ.สต.1 แห่ง คือ รพ.สต.สายสี่ ตั้งอยู่ในซอยเพชรเกษม 116
ศูนย์สุขภาพชุมชนอ้อมน้อย ตั้งอยู่ในพื้นที่วัดอ้อมน้อย แต่เดิมเป็น รพ.สต.หัวถนน แต่หลังจากเกิดอุทกภัยในเดือนพฤศจิกายน–ธันวาคม 2554 จึงได้ย้ายที่ตั้งมาอยู่ในบริเวณวัดอ้อมน้อย และเปลี่ยนเป็นศูนย์สุขภาพชุมชนอ้อมน้อย
การขนส่ง

เนื่องจากเป็นชุมชนเมืองที่มีที่ตั้งอยู่ใกล้กับกรุงเทพมหานคร สามารถเดินทางเชื่อมต่อกับกรุงเทพมหานครและจังหวัดนครปฐม หรือสามารถเดินทางไปยังอำเภอต่าง ๆ ในจังหวัดสมุทรสาครได้อย่างทั่วถึง สะดวก และรวดเร็ว
การขนส่ง > ถนน

ถนนสายหลักในเขตเทศบาลนครอ้อมน้อย ได้แก่
ถนนเพชรเกษม
ถนนพุทธมณฑล สาย 4
ถนนพุทธมณฑล สาย 5
ถนนเศรษฐกิจ 1
ถนนพุทธสาคร
ถนนสุขาภิบาล 2 เชื่อมระหว่างถนนพุทธมณฑล สาย 4 กับ ถนนพุทธมณฑล สาย 5
การขนส่ง > บริการขนส่งสาธารณะ

การบริการขนส่งสาธารณะในเขตเทศบาล ได้แก่ รถมอเตอร์ไซค์รับจ้าง, รถแท็กซี่มิเตอร์ซึ่งมีรูปแบบคล้ายกับกรุงเทพมหานคร และรถยนต์โดยสารประจำทาง มีรายละเอียดดังนี้
รถยนต์โดยสารประจำทางที่ผ่านเขตเทศบาลนครอ้อมน้อย แบ่งออกเป็น 4 หมวด คือ
หมวด 1 คือ รถ ขสมก.(สาย 189) และรถเอกชนบริษัท​ ไทยสมายล์​บัส ​จำกัด​(สาย 81 84 123 163 157 547) หจก.บุญมงคลกาญจน์(สาย 539)
หมวด 2 คือ รถร่วม บขส.ทั้งหมด
หมวด 3 และ หมวด 4 คือ รถสองแถวทั้งหมด (ยกเว้นสาย 402)
| --- | --- |
 สายการเดินรถที่ผ่านถนนเพชรเกษม สาย 80 (หมวด 2) (กรุงเทพฯ–บางลี่) (สายเก่า) (รถตู้) (มีรถมินิบัสบางเที่ยว)  สาย 81 (หมวด 1) (สนามหลวง–พุทธมณฑล​สาย ​5-ซอยไร่ขิง 36)  สาย 84 (หมวด 1) (สถานีรถไฟฟ้าวงเวียนใหญ่–วัดไร่ขิง)  สาย 88 (หมวด 2) (กรุงเทพฯ–สุพรรณบุรี​) (สายเก่า) (รถตู้)  สาย 123 (หมวด 1) (ท่าราชวรดิษฐ์–พุทธมณฑลสาย 2–อ้อมใหญ่)  สาย 157 (หมวด 1) (อ้อมใหญ่–บางแค–(ทางด่วน)-อนุสาวรีย์​ชัย​สมรภูมิ​)  สาย 163 (หมวด 1) (หมู่บ้านเอื้ออาทรศาลายา–สนามกีฬาแห่งชาติ)  สาย 189 (หมวด 1) (กระทุ่มแบน–สถานีรถไฟ​ชุมทางตลิ่งชัน​)  สาย 539 (หมวด 1) (อ้อมน้อย–อนุสาวรีย์ชัยสมรภูมิ)  สาย 547 (หมวด 1) (หมู่บ้านเอื้ออาทรศาลายา–ถนนตก)  สาย 402 (หมวด 3) (นครปฐม–สมุทรสาคร)  สาย 384 (หมวด 3) (วัดนครชื่นชุ่ม–บิ๊กซี​อ้อม​ใหญ่​)  สาย 725 (หมวด 3) (แยกวัดเทียนดัด–วัดนครชื่นชุ่ม)  สาย 755 (หมวด 3) (แยกอ้อ​มน้อย​-ซอยโรมัน-ดงเกตุ)  สาย 756 (หมวด 3) (แยกอ้อ​มน้อย​-วัดเทียน​ดัด​-บาง​ประแดง​ , แยก​อ้อ​มน้อย​-วัด​เทียน​ดัด​-วัด​ท่าข้าม)  สาย 1124 (หมวด 4) (แยกอ้อมน้อย-สถานีรถไฟฟ้าบางหว้า)  สาย 6011 (หมวด 4) (โรงพยาบาลกระทุ่มแบน–หมู่บ้านวรรณวิจิตร)  สาย 6033 (หมวด 4) (วงกลม) (โรงพยาบาล​กระทุ่มแบน–อ้อมน้อย-ถนนพุทธสาคร)  สาย 8335 (หมวด 4) (วัดไร่ขิง-ศรีสามพราน-บิ๊กซีอ้อมใหญ่ , วัดไร่ขิง-ซอยไวไว 2-บิ๊กซีอ้อมใหญ่) กลับรถแยกอ้อมน้อย  สาย 8348 (หมวด 4) (อำเภอสามพราน-บิ๊กซีอ้อมใหญ่) กลับรถแยกอ้อมน้อย:  สายการเดินรถที่ผ่านถนนพุทธมณฑล สาย 4 สาย 163 (หมวด 1) (หมู่บ้านเอื้ออาทรศาลายา–สนามกีฬาแห่งชาติ)  สาย 382 (หมวด 3) (วงกลม) (ถนนพุทธมณฑลสาย 5 – หมู่บ้านสินสมบูรณ์ - วัด​เพลิน​เพชร​)  สาย 384 (หมวด 3) (วัดนครชื่นชุ่ม–บิ๊กซี​อ้อม​ใหญ่​)  สาย 539 (หมวด 1) (อ้อมน้อย–อนุสาวรีย์ชัยสมรภูมิ)  สาย 547 (หมวด 1) (หมู่บ้านเอื้ออาทรศาลายา–ถนนตก)  สาย 725 (หมวด 3) (แยกวัดเทียนดัด–วัดนครชื่นชุ่ม)  สาย 1124 (หมวด 4) (บางกอกกรีน-สถานีรถไฟฟ้าบางหว้า) สายการเดินรถที่ผ่านถนนพุทธมณฑล สาย 5 สาย 81 (หมวด 1) (สนามหลวง–พุทธมณฑล​สาย 5-ซอยไร่ขิง 36)  สาย 369 (หมวด 3) (แยกอ้อมน้อย–วัดไร่ขิง)  สาย 382 (หมวด 3) (วงกลม) (ถนนพุทธมณฑลสาย 5 – หมู่บ้านสินสมบูรณ์ - วัด​เพลิน​เพชร​)  สาย 498 (หมวด 3) (แยกอ้อมน้อย–สถานีรถไฟศาลายา) สายการเดินรถที่ผ่านถนนเศรษฐกิจ สาย 402 (หมวด 3) (นครปฐม–สมุทรสาคร)  สาย 6011 (หมวด 4) (โรงพยาบาลกระทุ่มแบน–หมู่บ้านวรรณวิจิตร)  สาย 6033 (หมวด 4) (วงกลม) (โรงพยาบาล​กระทุ่มแบน–อ้อมน้อย-ถนนพุทธสาคร) สายการเดินรถที่ผ่านถนนพุทธสาคร สาย 189 (หมวด 1) (กระทุ่มแบน–สถานีรถไฟ​ชุมทางตลิ่งชัน​)  สาย 6033 (หมวด 4) (วงกลม) (โรงพยาบาล​กระทุ่มแบน–อ้อมน้อย-ถนนพุทธสาคร) สายการเดินรถที่วิ่งในซอยต่าง ๆ ภายในเขตเทศบาล สาย 382 (หมวด 3) (วงกลมถนนพุทธมณฑลสาย 5–หมู่บ้านสินสมบูรณ์-วัด​เพลิน​เพชร​) โดยวิ่งผ่านถนนสุขาภิบาล 2  สาย 8287 (หมวด 4) (ด่านชั่ง–หมู่บ้านหรรษา (อ้อมน้อย)) โดยวิ่งเข้าซอยเพชรเกษม 93  สาย 8288 (หมวด 4) (วัดอ่างทอง–ตลาดพันล้านอ้อมใหญ่) โดยวิ่งผ่านซอยคลองแคและซอยวิรุณราษฏร์
ศาสนสถาน

เทศบาลนครอ้อมน้อยมีวัดทั้งหมด 2 แห่ง ได้แก่ วัดอ้อมน้อยและวัดศรีสำราญราษฎร์บำรุง
ไดโนคิง ราชันย์พันธุ์ไดโนเสาร์

ไดโนคิง ราชันย์พันธุ์ไดโนเสาร์ หรือ ราชันสัตว์ดึกดำบรรพ์ เคียวริวคิง D คิดส์ แอดเวนเจอร์ (ญี่ปุ่น: 古代王者恐竜キング Dキッズ・アドベンチャー; โรมาจิ: Kodai Ōja Kyōryū Kingu Dī Kizzu Adobenchā) เป็นภาพยนตร์อนิเมะที่ได้นำเกมอาเขตดาต้าการ์ดดัสไดโนคิงของบริษัทเซก้ามาทำเป็นภาพยนตร์อนิเมะ ผลิตโดยบริษัท ซันไรส์ ออกอากาศครั้งแรกเมื่อวันที่ 4 กุมภาพันธ์ ค.ศ. 2007 และจบลงเมื่อวันที่ 27 มกราคม ค.ศ. 2008 โดยออกอากาศทั้งหมด 49 ตอนและได้ทำภาคที่ 2 มีชื่อว่า ราชันสัตว์ดึกดำบรรพ์ เคียวริวคิง D คิดส์ แอดเวนเจอร์ ตำนานไดโนเสาร์พันธุ์ปักษา (ญี่ปุ่น: 古代王者恐竜キング Dキッズ・アドベンチャー 翼龍伝説; โรมาจิ: Kodai Ōja Kyōryū Kingu Dī Kizzu Adobenchā: Yokuryū Densetsu) ออกอากาศครั้งแรกเมื่อวันที่ 3 กุมภาพันธ์ ค.ศ. 2008 และจบลงเมื่อวันที่ 31 สิงหาคม ปีเดียวกัน รวมออกอากาศทั้งหมด 30 ตอนโดยทั้ง 2 ภาคได้ออกอากาศทั้งหมด 79 ตอน ทั้งนี้ทั้ง 2 ภาคออกอากาศทุกวันอาทิตย์เวลา 7.00 - 7.30 น. ทางสถานีโทรทัศน์นาโงยะทีวี และ ทีวีอาซาฮิโดยออกอากาศในช่วง นิชิอาซาคิดส์ไทม์
ในประเทศไทย ลิขสิทธิ์ในการจัดจำหน่ายเป็นของ โรส มีเดียแอนด์เอนเตอร์เทนเมนต์
เนื้อเรื่องย่อ

โคได ริวตะ เด็กหนุ่มที่รักในเรื่องไดโนเสาร์และเป็นสมาชิกของกลุ่มDคิดส์ที่ค้นคว้า วิจัยเกี่ยว กับไดโนเสาร์ วันหนึ่งเขาได้เห็นอุกกาบาตตกลงมา จึงไปตามหาอุกกาบาตพร้อมกับเร็กส์ และ มารุมุเพื่อนของเขา ที่นั้นมีแผ่นหินประหลาดและการ์ดไดโนเสาร์อันมหัศจรรย์ซึ่งพวกเขาไม่รู้วิธีใช้ แต่ด้วยพลังของแผ่นหินนั้นทำให้เขาได้พบกับกาบุ ไทรเซอราท็อปส์ตัวเล็กแต่สามารถใช้พลังต่างๆ รวมทั้งขยายร่างเป็นตัวเต็มวัยด้วยการ์ดที่อยู่ในมือเขาได้ การผจญภัยร่วมกับไดโนเสาร์ของริวตะ กำลังจะเริ่มต้นขึ้น
ริวตะ และพวกได้เริ่มศึกษาเกี่ยวกับไดโนโฮลเดอร์และความลับของแผ่นหินและดร.โอเวนพ่อของเร็กส์ก็ได้พบกับการ์ดอีกสองใบที่มีสัญลักษณ์เหมือนกับ ของเร็กส์และมารุมุแต่ในขณะนั้นก็ปรากฏร่างของสปิโนซอรัสขึ้นในอียิปต์ พวกริวตะจึงมุ่งหน้าไปหยุดมันโดยการใช้ไดโนโฮลเดอร์เพื่อเคลื่อนย้ายในพริบตา และช่วงเวลาที่ริวตะกำลังเสียท่าก็ได้ปรากฏร่างของไดโนเสาร์อีกสองตัวขึ้นมานั่นคือเอซ และ พาราพารา ได้เข้ามาช่วยเหลืออย่างทันท่วงที
และด้วยที่ริวตะได้ล่วงรู้ถึงการปรากฏตัวอย่างปริศนาของไดโนเสาร์ที่เกิดขึ้นทั่วมุมโลก และการเพิ่มพลังการต่อสู้ด้วยการ์ด ทำให้การผจญภัยของริวตะและกลุ่มD คิดส์เพื่อปกป้องไดโนเสาร์เพื่อให้รอดพ้นจากการถูกกลุ่มอัลฟ่าใช้เป็นเครื่องมือในการยึดครองโลก
ตัวละคร > D คิดส์

โคได ริวตะ (古代リュウタ)
เร็กส์ โอเวน (レックス・オーエン)
ทาสึโนะ มารุมุ (竜野マルム)
ดร.โคได เคนริว (古代剣竜博士)
ทาสึโนะ ริอาสซึ (竜野リアス)
ตัวละคร > กลุ่มอาคูโตะ

ดร.โซนอยดะ (Dr.ソーノイダ)
อุซาราปะ (ウサラパ)
โนแรดดี้ (ノラッティ～)
เอโดะ (エド)
ทัลบอน (タルボーンヌ )
โรโตะ (ロト)
โรอา (ロア)
โนพิส (ノーピス)
แอ็คต์ดรอยส์
ตัวละคร > โจรสลัดอวกาศซันจาค

กลุ่มโจรสลัดจากอวกาศที่เกิดจากการรวมตัวของบุคคลทั้ง 4
จาค (ジャーク)
คุเนนโกะ (グーネンコ)
แชปเปอร์ (ザッパー)
มิฮาสะ (ミハサ)
ตัวละคร > ตัวละครอื่นๆ

โคได อาคิ (古代亜紀)
ดร.โอเวน
ตัวละคร > คู่หูไดโนเสาร์

งะบุ (ガブ)
เอส (エース)
ปาระปาระ (パラパラ)
ทีราโน่ (ティラノ)
สไปโน (スピノ)
ไซคาเนีย (サイカ)
อุปกรณ์

แผ่นหิน
ไดโนโฮลเดอร์
ไดโนไรเซอร์
ไดโนแก็ดจิท
ยานอวกาศลำเล็กที่ดร.โซนอยดะสร้างขึ้น
เอเลเมนต์ บูสเตอร์ / ไดโนเทคออน
แบ็คแลนด์
เพลงประกอบ > ภาคแรก

"Chiisa na Bokura no Ooki na Heart" (ญี่ปุ่น: 小さな僕らの大きなハート; โรมาจิ: จิอิสะ นะ โบคุระ โนะ โอคิ นะ ฮาร์ต)
"Kyouryuu Muscle" (ญี่ปุ่น: 恐竜マッスル; โรมาจิ: เคียวริวมัสเซิล)
"Kyouryuu Dadanba" (ญี่ปุ่น: 恐竜ダダンバ; โรมาจิ: เคียวริวดาดันบะ)
เพลงประกอบ > ภาค 2

"Sora no Kodomo tachi" (ญี่ปุ่น: 宇宙(そら)の子どもたち; โรมาจิ: โซระ โนะ โคโดโมะ ทาจิ)
"Funifuni Saurus" (ญี่ปุ่น: フニフニザウルス; โรมาจิ: ฟุนิฟุนิซอร์รัส)
การ์ดเกม ไดโนคิง ราชันย์พันธุ์ไดโนเสาร์ ประเทศไทย

ปัจจุบันการ์ดเกมไดโนซอร์คิงในประเทศไทย ได้มีลิขสิทธิ์แปลเป็นภาษาไทยอย่างเป็นทางการแล้ว ผลิตจากประเทศญี่ปุ่นโดยเซก้า นำเข้าและจัดจำหน่ายโดยบริษัท คิดซ์ แอนด์ คิทซ์ จำกัด
สินค้าอื่นๆ

ไดโนมาสเตอร์ ศึกเกมส์การ์ด อสูรล้านปี (สื่อลอกเลียนแบบ)
การ์ดเกมไดโนซอร์คิง (ได้รับลิขสิทธิ์ถูกต้องจาก SEGA/Sunrise)
แหล่งข้อมูลอื่น

Dinosaur King official website เก็บถาวร 2010-02-01 ที่ เวย์แบ็กแมชชีน
Dinosaur King Trading Card Game Thailand official website
ต่ง เจี้ยนหฺวา

ต่ง เจี้ยนหฺวา (เกิด 7 กรกฎาคม พ.ศ.2480) เป็นนักธุรกิจชาวฮ่องกงและอดีตผู้บริหารเขตบริหารพิเศษฮ่องกงระหว่างปี 2540 – 2548 ซึ่งเป็นผู้นำคนแรกของฮ่องกงหลังจากอังกฤษส่งมอบคืนเกาะฮ่องกงให้กับจีน นอกจากนี้เขายังเคยเป็นรองสภาที่ปรึกษาทางการเมืองประชาชนจีนในช่วงปี 2548-2566 อีกด้วย
ต่ง เจี้ยนหฺวา เป็นลูกชายคนโตของต่ง เจ้าหรง พ่อค้าแม่เหล็กในเซี่ยงไฮ้ ภายหลังจากการอพยพมายังฮ่องกงหลังพรรคคอมมิวนิสต์จีนสถาปนาสาธารณรัฐประชาชนจีน จากนั้นก็เริ่มทำธุรกิจในการขนส่งข้ามสมุทรในชื่อบริษัท Orient Overseas Container Line (OOCL) ในปี 2524 เขาได้เข้าคุมบริษัทต่อหลังจากพ่อของเขาเสียชีวิต แต่ในช่วงที่เขาบริหารบริษัท OOCL ก็เกิดวิกฤติจนล้มละลาย แต่ในช่วงวิกฤตินั้นบริษัทของเขาได้รับความช่วยเหลือจากเฮนรี่ ฟอร์คซึ่งทำให้บริษัทของเขาได้รับความช่วยเหลือจากรัฐบาลจีน และทำให้เขาได้มีความสัมพันธ์กับคนระดับสูงภายในพรรคคอมมิวนิสต์จีน
ด้วยเส้นสายความสัมพันธ์อันดีกับรัฐบาลจีน ทำให้เขาได้เริ่มเข้าสู่วงการทางการเมืองมากขึ้น และทำให้เขาได้รับการแต่งตั้งให้เป็นหนึ่งในรัฐมนตรีของคณะรัฐมนตรีชุดสุดท้ายของคริส แพตเทิน ผู้ว่าการเกาะฮ่องกงของอังกฤษคนสุดท้าย และหลังจากนั้นเขาก็ได้ชนะการเลือกตั้งปี 1996 ภายใต้การสนับสนุนของรัฐบาลคอมมิวนิสต์จีน ซึ่งรัฐบาลของต่ง เจี้ยนหฺวา หลังจากเข้ามาบริหารฮ่องกงในฐานะเขตบริหารพิเศษ ก็เผชิญกับปัญหาและความขัดแย้งมากมาย ไม่ว่าจะเป็นวิกฤติเศรษฐกิจเอเชียปี 2540 การระบาดของไข้หวัดนก และการเรียกร้องประชาธิปไตยและสิทธิมนุษยชน ซึ่งในปี 2545 เขาได้รับการเลือกตั้งเป็นสมัยที่สองโดยปราศจากคู่แข่ง ทำให้ยิ่งเผชิญแรงต้านมากขึ้นจากกระแสมวลชนที่ไม่พอใจกับการบริหารของเขาและสิทธิในหลักประชาธิปไตย สุดท้ายทำให้เขาต้องตัดสินใจลาออกในวันที่ 10 มีนาคม 2548
หลังจากลงตำแหน่งผู้นำฮ่องกง เขาก็ได้รับการแต่งตั้งให้เป็นรองที่ปรึกษาทางการเมืองประชาชนจีน และยังคงมีอิทธิพลอยู่ในฮ่องกงอยู่มาก โดยเขาได้ก่อตั้งกองทุนและองค์กรที่เพิ่มศักยภาพทางเศรษฐกิจฮ่องกง และยังมีฉายาว่า “Kingmakers” เพราะคนที่เขาสนับสนุนมักจะสามารถไต่เต้าขึ้นไปเป็นผู้นำของฮ่องกงได้ทุกคน